
Comisia pentru Buget,

Finanţe şi Bănci
Bucureşti, 23.09.2015
Nr. 4c-2/505/18.05.2015
Plx.420/2015
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative  privind abrogarea art.15 din Ordonanţa Guvernului nr.29/2013, trimisă spre dezbatere în fond, cu adresa nr.Plx.420/2015, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.
                                                    PREŞEDINTE

Viorel ȘTEFAN
Parlamentul  României

Bucureşti,  23.09.2015 

Nr. 4c-2/ 505/18.05.2015
Plx. 420/2015
Comisia pentru Buget,

Finanţe şi Bănci
RAPORT 
asupra propunerii legislative privind abrogarea art.15 
din Ordonanţa Guvernului nr.29/2013
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu  propunerea legislativă privind abrogarea art.15 din Ordonanţa Guvernului nr.29/2013.    
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 12 mai 2015.
 La dezbaterea propunerii legislative s-au avut în vedere avizul favorabil al Consiliului Legislativ, avizul negativ al Comisiei juridice, de disciplină și imunități și  punctul de vedere negativ al Guvernului.
Propunerea legislativă supusă dezbaterii are ca obiect de reglementare abrogarea art.15 din Ordonanţa Guvernului nr.29/2013, propunându-se astfel, abrogarea dispozițiilor legale prin care se impun anumite limitări, privind decontarea abonamentelor de transport emise de operatorii de transport rutier, pentru facilitățile de transport acordate elevilor.
 În conformitate cu prevederile art. 61  din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă  menţionată mai sus, în şedinţa din data 22.09.2015.
La lucrările Comisiei și-au înregistrat prezența un număr de 33         deputați, din totalul de 33 de membri.
La dezbaterea acestei propuneri legislative, au participat, în calitate de invitați, reprezentanți ai Ministerului Finanțelor Publice.
În urma examinării propunerii legislative privind abrogarea art.15 din Ordonanţa Guvernului nr.29/2013  şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor respingerea deoarece aceasta determină influențe financiare suplimentare asupra bugetului general consolidat, fiind necesară respectarea prevederilor alin.(1) al art.15 din Legea nr.500/2002 privind finanțele publice, cu modificările și completările ulterioare.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                  SECRETAR                     

                     Viorel ȘTEFAN                           Mihai-Aurel DONŢU
Șef serviciu, Giorgiana Ene
Consilier parlamentar,
 Luminița Ana Ghiorghiu

